سریندر کور

سریندر کور () (ولادت: 25 نومبر 1929ء - وفات: 14 جون 2006ء) بھارتی پنجابی گلوکارہ اور نغمہ نگار تھیں۔انہوں نے بنیادی طور پر پنجابی لوک گیت گائے، جہاں انہیں صنف کی رہنمائی کرنے اور اس کو مقبول بنانے کا سہرا دیا جاتا ہے، سریندر کور نے 1948ء اور 1952ء کے درمیان ہندی فلموں کے کچھ ہندی فلموں کے لیے بھی گانے گائے۔ پنجابی موسیقی میں ان کی شراکت کے لیے،انہیں پنجاب کی بلبل کا خطاب ملا۔1984ء میں سنگیت ناٹک اکیڈمی ایوارڈ اور 2006ء میں پدم شری اعزاز حاصل کیا۔

ابتدائی زندگی 
سریندر کور برطانوی ہندوستان میں پنجاب کے دار الحکومت لاہور میں 25 نومبر 1929ء کو ایک پنجابی سکھ گھرانے میں پیدا ہوئیں۔ وہ دو مشہور پنجابی گلوکار، پرکاش کور کی بہن اور ڈولی گلیریا کی والدہ تھیں۔ اس کی تین بیٹیاں تھیں جن میں سے ڈولی گلیریا سب سے بڑی ہیں۔ سریندر کور پنجابی لوک موسیقی کی ممتاز شخصیت رینو راجن سے متاثر تھی۔

پیشہ وارانہ زندگی 
سریندر کور نے اگست 1943ء میں لاہور ریڈیو پر براہ راست نغمہ پیش کر کے اپنے پیشہ وارانہ زندگی کا آغاز کیا اور 31 اگست 1943ء کو، انہوں نے اور ان کی بڑی بہن، پرکاش کور نے پہلا نغمہ، "ماون تے دھیان رال بیتھیان"یچ یم وی کے لیے پیش کیا، اسی کے ساتھ وہ برصغیر پاک و ہند میں سپر اسٹار کے طور پر ابھریں۔

بیماری اور وفات 
سریندر کور 2004ء میں پنچکولہ میں آباد ہوگئیں، جن کا مقصد چندی گڑھ کے قریب زیرک پور میں ایک مکان تعمیر کرنا تھا۔ اس کے نتیجے میں، 22 دسمبر 2005ء کو، انہیں دل کا دورہ پڑا اور انہیں جنرل اسپتال، پنچکول میں داخل کرایا گیا۔ تاہم، بعد میں، وہ صحت یاب ہوئیں اور ذاتی طور پر جنوری 2006ء میںپدم شری اعزاز لینے دہلی چلی گئیں۔ یہ اور بات ہے کہ وہ ان واقعات سے تکلیف سے واقف تھی جس نے پنجابی موسیقی میں بے مثال شراکت کے باوجود اس اعزاز میں اتنے عرصے تک تاخیر کی۔ لیکن جب اسے ایوارڈ ملا تو بھی انھیں افسوس ہوا کہ اس کے لیے نامزدگی ہریانہ سے آئی ہے نہ کہ پنجاب سے جس کے لیے انہوں نے پانچ دہائیوں سے انتھک محنت کی۔

2006ء میں، ایک طویل بیماری نے انہیں ریاستہائے متحدہ میں علاج کروانے پر مجبور کیا۔ سریندر کور14 جون 2006ء کو 77 سال کی عمر میں نیو جرسی کے ایک اسپتال میں انتقال کر گیئں۔ ان کے تین بیٹیاں تھیں، ان میں سب سے بڑی، گلوکارہ ڈولی گلیریا جو پنچکولہ میں رہتی ہیں، اس کے بعد نندینی سنگھ اور پرمودنی جگگی، دونوں نیو جرسی میں آباد ہیں۔ ان کی وفات کے بعد، ہندوستان کے وزیر اعظم، ڈاکٹر منموہن سنگھ نے انھیں "پنجاب کی بلبل" اور "پنجابی لوک موسیقی اور مقبول موسیقی میں ایک افسانوی اور پنجابی راگ میں ایک رجحان ساز" کے طور پر بیان کیا۔ اور مزید کہا، "مجھے امید ہے کہ ان کی لازوال آواز دوسرے فنکاروں کو پنجابی لوک میوزک کی صحیح روایت پر عمل کرنے کی تحریک دے گی"۔

ایوارڈ اور پہچان 
آرٹس میں ان کی شراکت کے لیے انہیں سنگیت ناٹک اکیڈمی ایوارڈ دیا گیا تھا یہ ایوارڈ انڈیا کی نیشنل اکیڈمی آف میوزک، ڈانس اینڈ تھیٹر کے سنگیت ناٹک اکیڈمی نے دیا تھا۔  2006 ءمیں آرٹ میں ان کی شراکت کے لیے انہیں ملینیم پنجابی گلوکار ایوارڈ اور پدما شری ملا۔ سال 2002ء میں گرو نانک دیو یونیورسٹی نے انہیں ڈاکٹریٹ کی ڈگری سے نوازا تھا۔

میراث 
سریندر کور کی زندگی اور کاموں سے متعلق دوردرشن دستاویزی فلم 2006ءمیں جاری کی جس کا عنوان "پنجاب دی کوئل" تھا۔ بعد میں انہوں نے دور درشن قومی ایوارڈ جیتا تھا۔ پنجاب کی پانچ خواتین کے بارے میں پریت انڈر ڈھلون کی لکھی ہوئی کتاب میں جس کا پہلا نام وہ سریندر کور ہیں۔

بیرونی روابط 
 سریندر کور پروفائل بمقام LastFM، بازیافت 18 اگست 2016
 گانے ڈاؤن لوڈ کریں @ FolkPunjab.com ، بازیافت 18 اگست 2016

حوالہ جات 

1929ء کی پیدائشیں
2006ء کی وفیات
بالی وڈ پس پردہ گلوکار
بیسویں صدی کی گلوکارائیں
بیسویں صدی کے ہندوستانی گلوکار
بھارتی سکھ
بھارتی فلمی گلوکارائیں
بھارتی گیت نگار گلوکارائیں
بھارتی لوک گلوکار
بھارتی لوک گلوکارائیں
پنجابی شخصیات
پنجابی گلوکار
سنگیت ناٹک اکیڈمی ایوارڈ وصول کردہ شخصیات
فنون میں پدم شری وصول کنندگان
لاہور کے گلوکار
دہلی کے گلوکار
بیسویں صدی کی بھارتی گلوکارائیں
بھارتی گلوکار-نغمہ نگار
پنجابی زبان کے گلوکار
Short description is different from Wikidata